দেশকে এশিয়া কাপ জিতিয়ে বড় পদক্ষেপ রিঙ্কু সিংয়ের

ওয়েব ডেস্ক: এশিয়া কাপের (Asia Cup 2025) ফাইনালে ভারতের জয়ের শেষ রান এসেছিল তাঁর ব্যাট থেকে। বেশি রান না করেও শুধুমাত্র উইনিং শট খেলেই সকলের নজর কেড়েছিলেন ভারতের তরুণ ফিনিশার রিঙ্কু সিং (Rinku Singh)। তবে এর আগেই কলকাতা নাইট রাইডার্সের (KKR) হয়ে পাঁচ ছক্কা মেরে ম্যাচ জিতিয়ে লাইমলাইটে এসেছিলেন আলিগড়ের এই বাঁহাতি ব্যাটার। আর এবার এই তরুণ তুর্কির নাম শিরোনামে এল এক অন্য কারণে।

ক্রিকেট নয়, পারিবারিক ভালোবাসার কারণে এবার চর্চায় রিঙ্কু। কারণ সম্প্রতি তিনি তাঁর বোন নেহাকে একটি লাল রঙের ইলেকট্রিক স্কুটার (Electric Scooter) উপহার (Gift) দিয়েছেন। আলিগড়ের বাড়ির সামনে দাঁড়িয়ে সেই স্কুটারের ছবি ও ভিডিও সমাজমাধ্যমে শেয়ার করেছেন রিঙ্কুর বোন নেহা। ছবিতে দেখা যাচ্ছে, বোনের মুখে উচ্ছ্বাস, আর পাশে গর্বিত দাদা রিঙ্কু।

আরও পড়ুন: কেন রোহিতকে সরিয়ে শুভমনকে ক্যাপ্টেন করা হল? জবাব দিল BCCI

জানা গিয়েছে, দেশে ফেরার পরই বোনের জন্য এই উপহার কেনেন রিঙ্কু। তবে এই প্রথম নয়, এর আগেও পরিবারের জন্য বড় কাজ করেছেন ভারতীয় দলের এই তারকা। গত বছর নভেম্বর মাসে প্রায় সাড়ে তিন কোটি টাকা দিয়ে আলিগড়ে নিজের নতুন বাড়ি কিনেছিলেন তিনি। সেই বাড়ির নামও দিয়েছেন মায়ের নামে — ‘বীণা প্যালেস’। বর্তমানে পরিবারের সকলকে নিয়েই সেখানে থাকেন এই তারকা ক্রিকেটার।

View this post on Instagram

A post shared by Neha (@_neha_singh_0700)

উল্লেখযোগ্যভাবে, এশিয়া কাপে ফাইনালের আগে একটি ম্যাচেও মাঠে নামার সুযোগ পাননি রিঙ্কু। তবে ফাইনালে শেষ মুহূর্তে ব্যাট হাতে নেমে এক বল খেলেই ভারতের ট্রফি জয়ের রান এনে দেন তিনি। টুর্নামেন্ট শুরুর আগে নিজের ডায়েরিতে তিনি লিখেছিলেন— “জয়ের রান করবে রিঙ্কু।” সেই ভবিষ্যদ্বাণী সত্যি হওয়ায় আনন্দে ভরপুর রিঙ্কু এবার সেই খুশিই ভাগ করে নিলেন পরিবারের সঙ্গে। রিঙ্কুর এই আবেগঘন পদক্ষেপে মুগ্ধ তাঁর ভক্তরাও।

দেখুন আরও খবর: