হতাশ কিন্তু সব শেষ নয়, বার্তা রিঙ্কুর

ওয়েব ডেস্ক: রিঙ্কু সিং (Rinku Singh) এবং লখনউ সুপার জায়ান্টসের (LSG) মধ্যে একটা অদ্ভুত কানেকশন আছে। ২০২৪ আইপিএলে সঞ্জীব গোয়েঙ্কার দলের বিরুদ্ধে প্রায় জিতিয়ে দিয়েছিলেন, একটুর জন্য হয়নি। সোমবার ইডেন গার্ডেন্সেও (Eden Gardens) ঠিক তাই হল। ২৩৯ রানের লক্ষ্যমাত্রায় পৌঁছতে গিয়ে মাত্র চার রানে হেরেছে কলকাতা নাইট রাইডার্স। ১৫ বলে অপরাজিত ৩৮ রান করেন রিঙ্কু।

আর দু’-তিনটে বল পেলে হয়তো ম্যাচটা বের করে দিতেন। কিন্তু হর্ষিত রানার (Harshit Rana) বোকামির জেরে সেটা হয়নি। যাইহোক, ম্যাচ জেতাতে না পেরে হতাশ হলেও একেবারে ভেঙে পড়েননি রিঙ্কু। সোশ্যাল মিডিয়ায় তিনি লিখলেন, “ডাউন বাট নেভার আউট। স্ট্রঙ্গার নেক্সট টাইম।” অর্থাৎ, হতাশ কিন্তু একেবারে ভেঙে পড়িনি। পরের বার আরও শক্তিশালী হয়ে ফিরে আসব।

আরও পড়ুন: চ্যাম্পিয়ন্স লিগে আজ বার্সা-ডর্টমুন্ড, পিএসজি-অ্যাস্টন ভিলা

এই মানসিক শক্তিই এখন কলকাতা নাইট রাইডার্সের (KKR) দরকার। পাঁচ ম্যাচের মধ্যে তিনটে হেরে পয়েন্ট টেবিলে ছয় নম্বরে চলে গিয়েছেন অজিঙ্ক্য রাহানেরা। নেট রান রেট মাইনাসে চলে গিয়েছে। শুক্রবার চেন্নাইয়ের মাটিতে চেন্নাই সুপার কিংসের বিরুদ্ধে জিততে পারলে প্লে অফের রাস্তা অত্যন্ত কঠিন হয়ে পড়বে।

নাইট টিম ম্যানেজমেন্টের এবার কয়েকটি বিষয় নিয়ে ভাবা উচিত। যেমন, স্পেনসার জনসনকে খেলিয়ে যাওয়ার অদ্ভুত সিদ্ধান্ত। প্রতি ম্যাচেই বেধড়ক ঠাঙানি খাচ্ছেন, এমনও নয় ব্যাট হাতে কিছু করে দেখাতে পারবেন। মইন আলি ম্যান অফ দ্য ম্যাচ হয়েছেন, ব্যাট বল দুটোই করেন পারেন, তাঁকে খেলানো হল না। আনরিখ নর্খিয়াকেই বা না খেলানোর কারণ বোধগম্য হচ্ছে না।

দেখুন অন্য খবর: